и за да се произнесе взе предвид следното :

Производството е по реда на чл. 28 вр. чл. 26, ал. 2 вр. чл. 25, т. 3 от Закона за закрила на детето  /ЗЗД/.

Образувано е по молба на Д. за “С. П.”- гр. Б. за продължаване настаняването на детето В. Г. Я., с ЕГН *, в семейството на П. Б. Я., с ЕГН * и Р. Р. Я., с ЕГН *, с адрес: гр. Б., ул. “Х.” № - приемно семейство, за срок до една година, считано от 13.08.2009г. 
Молбата се основава на твърдяното наличие на предпоставките, визирани в чл. 25, т. 3 от ЗЗД, и че детето следва да бъде настанено извън семейството, тъй като това се налага с оглед най- добра защита на неговите интереси. 
В съдебно заседание за Д. “С. П.”- гр. Б. се явява Ст.юр.к. В. Х., която поддържа направеното искане за настаняване на детето. 
От родителите на детето- Е. А. Я. и Г. Н. Я., се явява майката на детето, която е съгласна с искането на ДСП-Б..
Приемното семейство – П. Б. Я. и Р. Р. Я. не се явяват в съдебно заседание и не изразяват становище по направеното искане.
Съдът след като обсъди събраните доказателства поотделно и в тяхната съвкупност, намира за установено от фактическа и правна страна следното :
От Д. “С. П.”- гр. Б., представлявано от Директора А. С. Б., е постъпило искане, за продължаване настаняване на детето В. Г.Я., с ЕГН *, в семейството на П. Б. Я., с ЕГН * и Р. Р. Я., с ЕГН *, с адрес: гр. Б., ул. “Х.” №, . 2 – приемно семейство, за срок до една година, считано от 13.08.2009г. 
От Заповед № ЗД- РД 01/101 от 13.08.2009г. на Директора на Д ”СП”- гр. Б., е видно, че от 13.08.2009г., по административен ред, на основание чл. 27, ал. 1 вр. с чл. 25, ал. 3 от ЗЗД, е продължено настаняването на детето В. Г. Я. в семейството на П. Б. Я. и Р. Р. Я. – приемно семейство, до постановяване на съдебен акт. 
От данните в социалния доклад се установява, че детето В.Г. Я., с ЕГН *, е с рождени родители- Е. А. Я. и Г. Н. Я..
От изготвения социален доклад от Д. “СП”, отдел “Закрила на детето”- Б., е видно, че е направено С. проучване, от което се установило, че към настоящия момент няма възможност за реинтеграция на детето в биологичното му семейство. Така установеното сочи на следните изводи : 
Детето може да бъде настанено извън семейството, с оглед на най- добра защита на неговите интереси. Съгласно чл. 28, ал. 3 от ЗЗД, съдът е задължен при определяне на мерките за закрила да спазва поредността им, градирана в чл. 26, ал. 1 ЗЗД, но при изрично съобразяване с интересите на детето. В разглеждания случай малолетния В. Г.Я., не може да бъде настанен в рожденото си семейство, както и в семейството на роднини и близки. Ето защо следва да се уважи искането и се продължи настаняването на детето В. Г. Я., с ЕГН *, в семейството на П. Б. Я., с ЕГН * и Р. Р. Я., с ЕГН *, с адрес: гр. Б., ул. “Х.” № , . 2 – приемно семейство, за срок до една година,  считано от 13.08.2009г. 
Не се установи възможност за прилагане на по- подходяща мярка за закрила на детето по ЗЗД. Основно и определящо за избора на горната такава, е констатирането, че тази мярка защитава изключително интереса на детето, с оглед обстоятелството, че в социалното заведение, на малолетния В., ще му бъдат осигурени добри медицински грижи, битови условия, сигурност, както и необходимото спокойствие. Продължаването на настаняването на детето в тази институция е най- подходящо за него.
Мотивиран от изложеното и на основание чл. 35, ал. 2, вр. чл. 28, ал. 3 вр. чл. 25, т. 3 от Закона за закрила на детето, съдът
				                  	Р  Е  Ш  И  :
ПРОДЪЛЖАВА НАСТАНЯВАНЕТО на детето В. Г. Я., с ЕГН *, в семейството на П. Б. Я., с ЕГН * и Р. Р. Я., с ЕГН *, с адрес: гр. Б., ул. “Х.” № . 2– приемно семейство, за срок до една година, считано от 13.08.2009г. 

С цел поддържане на емоционалната връзка родител- дете, майката на детето В.Г. Я.- Е. Я., ще може да осъществява лични контакти с него, съгласно изготвен и одобрен от отдел Закрила на детето при Д. С. П. Б. план за действие.

Решението може да се обжалва пред Окръжен съд- гр. Б., в 7- дневен срок от съобщаването му на страните.  
                                                                                     РАЙОНЕН СЪДИЯ :